টুয়া
টুয়া (বৈজ্ঞানিক নাম: Junonia orithya (Linnaeus)) এক প্রজাতির মাঝারি আকারের প্রজাপতি যার শরীর ও ডানা কালচে এবং উজ্জ্বল নীলাভ রঙের এবং এদের পিছনের ডানায় কমলা এবং হলুদ বর্নের চোখ দেখা যায়। এদের পিছনের ডানার পৃষ্ঠভাগ উজ্জ্বল নীল বর্ণের। পিছনের ডানার শেষে এবং সামনের ডানার সামনে থেকে প্রায় এক-ত্তৃতীয়াংশ গাঢ় কালো। সামনের ডানার শীর্ষ খয়রি রঙের হয়। এর উপর আবার দুটো সাদা পটি থাকে।সামনের ও পিছনের উভয় ডানা জোড়াতেই দুটো করে চোখ থাকে এবং পার্শ্বপ্রান্তে খয়রি পাড় থাকে। ডানার নিচের পিঠের রঙ ম্যাটমেটে,ধূসর ও খয়রি মেশানো। এরা ‘নিমফ্যালিডি’ গোত্রের সদস্য।